b'\n_START_ARTICLE_\nOrganiza\xc8\x9bia Na\xc8\x9biunilor Unite\n_START_SECTION_\nLimbi oficiale\n_START_PARAGRAPH_\nONU utilizeaz\xc4\x83 6 limbi oficiale: araba, chineza, engleza, franceza, rusa \xc8\x99i spaniola._NEWLINE_Aproape toate reuniunile oficiale sunt  traduse simultan \xc3\xaen aceste limbi. Aproape toate documentele pe suport h\xc3\xa2rtie sau \xe2\x80\x9eonline\xe2\x80\x9d  sunt traduse \xc3\xaen aceste \xc8\x99ase limbi. \xc3\x8en func\xc8\x9bie de anumite circumstan\xc8\x9be, unele conferin\xc8\x9be \xc8\x99i documente de lucru sunt traduse numai \xc3\xaen englez\xc4\x83, francez\xc4\x83 sau spaniol\xc4\x83.\n_START_SECTION_\nReforma\n_START_PARAGRAPH_\nImediat dup\xc4\x83 alegerea sa ca Secretar General al Na\xc8\x9biunilor Unite \xc3\xaen 1997, Kofi Annan, n\xc4\x83scut \xc3\xaen Ghana, a subliniat nevoia unei reforme \xc3\xaen cadrul Na\xc8\x9biunilor Unite. El a prezentat Adun\xc4\x83rii General\xc4\x83 a Na\xc8\x9biunilor Unite programul de reform\xc4\x83 ._NEWLINE_Programul includea reforma Consiliului de securitate al ONU. Pozi\xc8\x9biile permanente din Consiliul de Securitate al ONU reflect\xc4\x83 politicile din 1945, instituite imediat dup\xc4\x83 \xc3\xaenceperea activit\xc4\x83\xc8\x9bii institu\xc8\x9biei. Annan a propus ca mai multe state s\xc4\x83 aib\xc4\x83 pozi\xc8\x9bii permanente \xc3\xaen cadrul Consiliului de securitate al ONU. Proiectul pentru reform\xc4\x83 discut\xc4\x83 \xc8\x99i reducerea birocra\xc8\x9biei \xc8\x99i cre\xc8\x99terea transparen\xc8\x9bei \xc3\xaen cadrul organiza\xc8\x9biei.  \xc3\x8en ciuda eforturilor depuse de Annan, reformele nu au mai fost implementate.\n_START_SECTION_\nConsiliul de Securitate\n_START_PARAGRAPH_\nConsiliul de Securitate este \xc3\xaens\xc4\x83rcinat cu men\xc8\x9binerea p\xc4\x83cii \xc8\x99i securit\xc4\x83\xc8\x9bii \xc3\xaen state. \xc3\x8en timp ce alte organe ale Na\xc8\x9biunilor Unite pot face doar \xe2\x80\x9erecomand\xc4\x83ri\xe2\x80\x9d statelor membre, Consiliul de Securitate are puterea s\xc4\x83 ia decizii obligatorii pe care statele membre au \xc3\xaen\xc8\x9beles s\xc4\x83 le accepte, sub termenii Articolului Cartei 25. Deciziile Consiliului sunt cunoscute ca rezolu\xc8\x9biile Consiliului de Securitate al Na\xc8\x9biunilor Unite.\n_START_SECTION_\nCurtea Interna\xc8\x9bional\xc4\x83 de Justi\xc8\x9bie\n_START_PARAGRAPH_\nCurtea Interna\xc8\x9bional\xc4\x83 de Justi\xc8\x9bie (CIJ) se afl\xc4\x83 \xc3\xaen Haga, Olanda. Aceasta este principalul organ judiciar al ONU. Stabilit\xc4\x83 \xc3\xaen 1945 de Carta ONU, Curtea a fost pus\xc4\x83 \xc3\xaen func\xc8\x9biune \xc3\xaen 1946, ca succesorul Permanentei Cur\xc8\x9bi Interna\xc8\x9bionale de Justi\xc8\x9bie. CIJ este compus\xc4\x83 din 15 judec\xc4\x83tori care de\xc8\x9bin func\xc8\x9bia pentru 9 ani \xc8\x99i sunt numi\xc8\x9bi de Adunarea General\xc4\x83; fiecare judec\xc4\x83tor \xc3\xaen func\xc8\x9bie trebuie s\xc4\x83 fie de na\xc8\x9bionalitate diferit\xc4\x83.\n_START_SECTION_\nConsiliul Economic \xc8\x99i Social\n_START_PARAGRAPH_\nConsiliul Economic \xc8\x99i Social (ECOSOC) asist\xc4\x83 Adunarea General\xc4\x83 \xc3\xaen promovarea cooper\xc4\x83rii \xc8\x99i dezvolt\xc4\x83rii economice \xc8\x99i sociale globale. ECOSOC are 54 de membri, care sunt ale\xc8\x99i de Adunarea General\xc4\x83 timp de trei ani. Pre\xc8\x99edintele este ales pentru un an din puterile mici sau medii reprezentate de ECOSOC. Consiliul are o \xc8\x99edin\xc8\x9b\xc4\x83 anual\xc4\x83 \xc3\xaen iulie, \xc8\x9binut\xc4\x83 \xc3\xaen New York sau Geneva. V\xc4\x83zut separat fa\xc8\x9b\xc4\x83 de entit\xc4\x83\xc8\x9bile pe care le coordoneaz\xc4\x83, func\xc8\x9biile ECOSOC includ str\xc3\xa2ngerea de informa\xc8\x9bii, sf\xc4\x83tuirea statelor membre \xc8\x99i propunerea de recomand\xc4\x83ri. Av\xc3\xa2ndu-\xc8\x99i mandatul extins de coordonare a mai multor agen\xc8\x9bii, ECOSOC a fost uneori criticat ca fiind nenecesar sau instabil.\n_START_SECTION_\nAni tematici\n_START_PARAGRAPH_\nNa\xc8\x9biunile Unite declar\xc4\x83 \xc3\xaen fiecare an o tematic\xc4\x83. \xc3\x8en general tematicile sunt stabilite de c\xc4\x83tre Adunarea General\xc4\x83 a Na\xc8\x9biunilor Unite, dar unele agen\xc8\x9bii specializate \xc3\xae\xc8\x99i aleg singure tematica. Spre exemplu, anul 2005 a fost Anul sportului \xc8\x99i al educa\xc8\x9biei, anul 2006 a fost declarat Anul secetei, anul 2009 a fost Anul reconcilierii, iar anul 2010 a fost Anul biodiversit\xc4\x83\xc8\x9bii.\n_START_SECTION_\nGrupul celor 77\n_START_PARAGRAPH_\nGrupul celor 77 este o coali\xc8\x9bie liber\xc4\x83 a ONU a \xc8\x9b\xc4\x83rilor \xc3\xaen curs de dezvoltare, creat\xc4\x83 pentru a promova interesele economice ale membrilor ei \xc8\x99i pentru formarea unei leg\xc4\x83turi pentru a spori capacitatea de negociere \xc3\xaen Na\xc8\x9biunile Unite. \xc8\x98aptezeci \xc8\x99i \xc8\x99apte de \xc8\x9b\xc4\x83ri au fondat aceast\xc4\x83 organiza\xc8\x9bie, iar p\xc3\xa2n\xc4\x83 \xc3\xaen noiembrie 2013 alte 66 de \xc8\x9b\xc4\x83ri au aderat, \xc3\xaensum\xc3\xa2nd 133 de state. Grupul a fost fondat pe 15 iunie 1964 de c\xc4\x83tre \xe2\x80\x9eDeclara\xc8\x9bia Comun\xc4\x83 a celor \xc8\x98aptezeci \xc8\x99i \xc8\x98apte de State\xe2\x80\x9d emis\xc4\x83 la Conferin\xc8\x9ba Na\xc8\x9biunilor Unite pentru Comer\xc8\x9b \xc8\x99i Dezvoltare (CNUCD). Prima \xc3\xaent\xc3\xa2lnire major\xc4\x83 a avut loc \xc3\xaen Alger \xc3\xaen 1967, unde Carta Alger a fost adoptat\xc4\x83  \xc8\x99i bazele unor structuri institu\xc8\x9bionale au fost puse.\n_START_SECTION_\nMen\xc8\x9binerea p\xc4\x83cii \xc8\x99i securit\xc4\x83\xc8\x9bii\n_START_PARAGRAPH_\nONU, dup\xc4\x83 aprobarea Consiliului de Securitate, trimite for\xc8\x9be pentru men\xc8\x9binerea p\xc4\x83cii \xc3\xaen regiunile unde un conflict armat a \xc3\xaencetat de cur\xc3\xa2nd, sau a fost suspendat, pentru a \xc3\xaencerca impunerea unor acorduri de pace \xc8\x99i pentru a descuraja combatan\xc8\x9bii de la a relua ostilit\xc4\x83\xc8\x9bile. Deoarece ONU nu are propria for\xc8\x9b\xc4\x83 militar\xc4\x83, aceasta este asigurat\xc4\x83 prin voluntariat de c\xc4\x83tre statele membre. Solda\xc8\x9bii sunt uneori porecli\xc8\x9bi \xe2\x80\x9eC\xc4\x83\xc8\x99tile albastre\xe2\x80\x9d din cauza echipamentului specific. For\xc8\x9ba de men\xc8\x9binere a p\xc4\x83cii a primit Premiul Nobel pentru Pace \xc3\xaen anul 1988._NEWLINE_\xc3\x8en septembrie 2013, ONU avea \xc3\xaen desf\xc4\x83\xc8\x99urare 15 misiuni de men\xc8\x9binere a p\xc4\x83cii. Cea mai mare era Misiunea de Stabilizare a Na\xc8\x9biunilor Unite din Republica Democrat\xc4\x83 Congo (MSNURDC), care a mobilizat 20.688 oameni. Cea mai mic\xc4\x83, Grupul Militar de Observa\xc8\x9bie a Na\xc8\x9biunilor Unite din India \xc8\x99i Pakistan (GMONUIP), include 42 de oameni responsabili de monitorizarea situa\xc8\x9biei din Jammu \xc8\x99i Kashmir. For\xc8\x9bele de men\xc8\x9binere a p\xc4\x83cii ONU \xc8\x99i Organiza\xc8\x9bia Na\xc8\x9biunilor Unite pentru Controlul P\xc4\x83cii (ONUCP) au sta\xc8\x9bionat \xc3\xaen Orientul Mijlociu \xc3\xaenc\xc4\x83 din 1948, cea mai lung\xc4\x83 misiune de men\xc8\x9binere a p\xc4\x83cii \xc3\xaenc\xc4\x83 \xc3\xaen desf\xc4\x83\xc8\x99urare.\n_START_SECTION_\nDrepturile omului\n_START_PARAGRAPH_\nDrepturile omului au fost motivul principal pentru crearea Na\xc8\x9biunilor Unite. Atrocit\xc4\x83\xc8\x9bile celui de-al Doilea R\xc4\x83zboi Mondial \xc8\x99i genocidurile au determinat ca noua organiza\xc8\x9bie s\xc4\x83 previn\xc4\x83 tragedii similare \xc3\xaen viitor. Un prim obiectiv a fost acela de a crea un cadru legal pentru a lua \xc3\xaen considerare \xc8\x99i a lua hot\xc4\x83r\xc3\xa2ri asupra viol\xc4\x83rilor drepturilor omului._NEWLINE_Organiza\xc8\x9bia Na\xc8\x9biunilor Unite oblig\xc4\x83 toate statele membre s\xc4\x83 promoveze \xe2\x80\x9erespect universal pentru, \xc8\x99i observarea drepturilor omului\xe2\x80\x9d \xc8\x99i s\xc4\x83 ia \xe2\x80\x9em\xc4\x83suri \xc3\xaempreun\xc4\x83 \xc8\x99i separate\xe2\x80\x9d \xc3\xaen aceast\xc4\x83 privin\xc8\x9b\xc4\x83. Declara\xc8\x9bia Universal\xc4\x83 a Drepturilor Omului, de\xc8\x99i nu legal\xc4\x83, a fost adoptat\xc4\x83 de Adunarea General\xc4\x83 \xc3\xaen 1948 ca un standard comun de realizare pentru to\xc8\x9bi. Adunarea de obicei are \xc3\xaen vedere probleme legate de drepturile omului._NEWLINE_Organiza\xc8\x9bia Na\xc8\x9biunilor Unite \xc8\x99i diferitele agen\xc8\x9bii ale sale joac\xc4\x83 un rol important \xc3\xaen implementarea \xc8\x99i respectarea principiilor din Declara\xc8\x9bia Universal\xc4\x83 a Drepturilor Omului. Un astfel de caz este sprijinul acordat de organiza\xc8\x9bie \xc8\x9b\xc4\x83rilor ce se afl\xc4\x83 \xc3\xaen tranzi\xc8\x9bie spre democra\xc8\x9bie._NEWLINE_Alte entit\xc4\x83\xc8\x9bi ONU responsabile pentru problemele legate de drepturile femeilor includ Comisia Organiza\xc8\x9biei Na\xc8\x9biunilor Unite pentru Statutul Femeilor, creat\xc4\x83 \xc3\xaen 1976; \xc8\x99i Institutul Interna\xc8\x9bional de Cercetare \xc8\x99i Educa\xc8\x9bie al Organiza\xc8\x9biei Na\xc8\x9biunilor Unite, fondat \xc3\xaen 1979. Forumul Permanent al Organiza\xc8\x9biei Na\xc8\x9biunilor Unite pentru Probleme Indigene, una dintre cele trei entit\xc4\x83\xc8\x9bi cu un mandat ce permite supravegherea problemelor legate de oameni indigeni, \xc8\x99i-a \xc8\x9binut prima conferin\xc8\x9b\xc4\x83 \xc3\xaen 2012.\n_START_SECTION_\nDezvoltarea economic\xc4\x83 \xc8\x99i asisten\xc8\x9ba umanitar\xc4\x83\n_START_PARAGRAPH_\nAlt scop primar a ONU este \xe2\x80\x9es\xc4\x83 realizeze o coopera\xc8\x9bie interna\xc8\x9bional\xc4\x83 pentru rezolvarea  problemelor interna\xc8\x9bionale legat de un caracter economic, social, cultural sau umanitar.\xe2\x80\x9d Numeroase entit\xc4\x83\xc8\x9bi au fost create pentru a atinge acest scop, aproape toate fiind sub conducerea Adun\xc4\x83rii Generale sau a ECOSOC.\n_START_SECTION_\nAltele\n_START_PARAGRAPH_\nDe la crearea ONU, peste 80 de colonii au ob\xc8\x9binut independen\xc8\x9ba. Adunarea General\xc4\x83 a adoptat Declara\xc8\x9bia pentru Acordarea Independen\xc8\x9bei \xc8\x9a\xc4\x83rilor Coloniale \xc8\x99i Oamenilor \xc3\xaen 1960 f\xc4\x83r\xc4\x83 voturi \xc3\xaempotriv\xc4\x83 dar mai multe ab\xc8\x9bineri din partea puterilor coloniale majore. ONU lucreaz\xc4\x83 \xc3\xaen favoarea decoloniz\xc4\x83rii prin diferite grupuri, ca Comitetul ONU al Decoloniz\xc4\x83rii, creat \xc3\xaen 1962. Logo loh loh\xd0\xbe Din 2013, comitetul listeaz\xc4\x83 17 \xe2\x80\x9eTeritorii ce nu se Guverneaz\xc4\x83 Singure\xe2\x80\x9d r\xc4\x83mase, cel mai mare fiind Sahara de Vest.\n_START_SECTION_\nEvalu\xc4\x83ri, premii \xc8\x99i critici\n_START_PARAGRAPH_\nUn num\xc4\x83r de agen\xc8\x9bii \xc8\x99i persoane afiliate Na\xc8\x9biunilor Unite au c\xc3\xa2\xc8\x99tigat Premiul Nobel pentru Pace: secretarii generali Dag Hammarskj\xc3\xb6ld \xc8\x99i Kofi Annan (\xc3\xaen 1961, respectiv 2001), negociatorul ONU Ralph Bunche (1950), ini\xc8\x9biatorul Declara\xc8\x9biei Universale a Drepturilor Omului Ren\xc3\xa9 Cassin (1968) \xc8\x99i Secretarul de Stat SUA  Cordell Hull (1945), pentru rolul s\xc4\x83u de \xe2\x80\x9etat\xc4\x83 al Na\xc8\x9biunilor Unite\xe2\x80\x9d, dup\xc4\x83 cum a fost numit de c\xc4\x83tre pre\xc8\x99edintele Franklin Delano Roosevelt.\n_START_SECTION_\nRom\xc3\xa2nia \xc3\xaen ONU\n_START_PARAGRAPH_\nDe\xc8\x99i dorin\xc8\x9ba Rom\xc3\xa2niei de a face parte din ONU a fost exprimat\xc4\x83 oficial \xc3\xaenc\xc4\x83 din 1946, aderarea acesteia a fost blocat\xc4\x83 p\xc3\xa2n\xc4\x83 \xc3\xaen 1955. La 14 decembrie 1955, Adunarea general\xc4\x83 a decis, prin rezolu\xc8\x9bia nr. 995 (X), primirea Rom\xc3\xa2niei \xc3\xaen ONU, al\xc4\x83turi de alte 15 state.\n_START_SECTION_\nCentrul de tranzit pentru refugia\xc8\x9bi din Timi\xc8\x99oara\n_START_PARAGRAPH_\nLa Timi\xc8\x99oara exist\xc4\x83 un centru de tranzit pentru refugia\xc8\x9bi cu 200 de locuri, finan\xc8\x9bat \xc8\x99i coordonat \xc3\xaen mare parte de Na\xc8\x9biunile Unite. \xc3\x8en munca sa de sprijinire a refugia\xc8\x9bilor, Rom\xc3\xa2nia este sus\xc8\x9binut\xc4\x83 de \xc8\x9b\xc4\x83ri precum Olanda, Suedia \xc8\x99i SUA. Din noiembrie 2008 p\xc3\xaen\xc4\x83 \xc3\xaen 2011, Centrul de Tranzit \xc3\xaen Regim de Urgen\xc8\x9b\xc4\x83 din Timi\xc8\x99oara a g\xc4\x83zduit temporar 638 de refugia\xc8\x9bi. Ace\xc8\x99tia sunt de origine eritreean\xc4\x83, sudanez\xc4\x83, palestinian\xc4\x83, etiopian\xc4\x83, srilankez\xc4\x83, irakian\xc4\x83 si nigerian\xc4\x83.\n_START_SECTION_\nActivitatea \xc3\xaen Consiliul Drepturilor Omului\n_START_PARAGRAPH_\n\xc3\x8en mai 2011, Rom\xc3\xa2nia a fost aleas\xc4\x83 pentru a doua oar\xc4\x83 membru al Consiliului Drepturilor Omului (CDO), pentru mandatul iunie  2011- decembrie 2014.'